Адным з першых з Казахстана перакладчыка павіншаваў дырэктар Нацыянальнай бібліятэкі Рэспублікі Казахстан Жанат Сейдуманаў. Вось што ён, у прыватнасці, піша: “Паважаны Мікалай Міхайлавіч!.. Вы ўнеслі і працягваеце ўносіць неацэнны ўклад у развіццё культурна-літаратурных сувязяў паміж нашымі краінамі, у распаўсюджванне казахскай літаратуры на беларускай мове. Шчыра рады, што ваша праца адзначана чарговы раз высокай узнагародай…” Міколу Мятліцкага з Казахстана таксама павіншавалі Інстытут літаратуры і мастацтва імя М. А. Ауэзава, рэдакцыя часопіса “Простор”, Саюз перакладчыкаў Казахстана, добрыя сябры Беларусі – паэт і публіцыст Любоў Шашкова, літаратуразнаўца Святлана Ананьева, кіраўнік Інтэрнэт-партала “Беларусы ў Казахстане” Міхаіл Буланаў.